als_Latn dik_Latn sag_Latn
Anëtari i Lëvizjes Vetëvendosje, Sadri Ramabaja ka reaguar ndaj deklaratave të Azem Vllasit, i cili tha se protestat e 1981-ës nuk kanë qenë për Kosovën Republikë. Ramabaja ka thënë se Azem Vllasi është “një mumje jugosllave, që po fyen rëndë shqiptarët”.
Lexojeni të plotë reagimin e tij:
Mumjet ish jugosllave, sa herë vjen syri i pranverës, e bashkë me të edhe përvjetorët e Përlindjes së madhe të 1981-ës, heqin pelerinat, si kapuçinët e zinjë, dalin në skenë plot mllef sërish, si dikur, duke sulmuar djalërinë shqiptare!
Ringjalljen e kësaj lukunie, sikur e ndjenë Azem Vllasi, prandaj ai sërish akuzon njerëzit më meritor të historisë moderne të Kosovës!
Sivëllai i tij ideologjik – komunist jugosllav, dikur anëtarë qeverie në Kabinetin e Rrahman Morinës, njeriut besnik të Sllobodan Millosheviqit në Kosovë, Isa Mustafa, jo rastësisht është në krye të qeverisë në këtë Republikën tonë të brishtë.
Fakti se vetëm në Kosovë, zyrtarisht nuk u shua kurrë Lidhja Komuniste Jugosllave (dishepull i së cilës ishte Azem Vllasi), por u transformua në LDK… flet mjaft për nivelin politik të shoqërisë sonë.
Shih për këtë, kjo mumje jugosllave, sikur është trimruar!
Ai dhe të tjerët nga kjo lukuni ujqërish, që do të duhej tashmë t’ i takonin vetëm historisë, po harrojnë se, falë brezit të 1981-ës, Kosova përfundimisht u përcaktua për shkëputje nga Jugosllavia.
Kjo lukuni dhe pasuesit e tyre, pothuajse të verbuar nga paragjykimi dhe zilia e pashuar për prijësit e fryëzusit e ’81-ës, harrojnë se, duke pasë për ideal pikërisht atë brez, djalëria e Kosovës ngriti në këmbë në fund ët shek. XX dalëzotësen e Kosovës – UÇK-në, që impono lëvizjen e “pllakave tektonke” të gjeopolitikës së pas Luftës së Ftohtë dhe përfundimisht, Kosovën dhe gjithë këtë pjesë të Evropës, që dikur quhej ILIRI, e riktheu në gjirin e familjes evropiane, aty ku e ka vendin.
Kjo sortë e pështirë, në vend se të kërkote falje e të ulte kokën, sërish, si në periudhën 1984-1989, ulurinë herë si ujku i Stepave sllave e herë si qen i zgjebosur dhe fyen ajkën e djalërisë shqiptare.
Çka është tepër, tepër!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn